1, 2. Kwa tshimologong Adame le Efa ba ne ba le mo maemong a a ntseng jang, mme go tsoga dipotso dife? Fa Marie a sena go dirwa karo e kgolo, ngaka ya gagwe e ne ya mmolelela gore o ne a tla fola morago ga dibeke di ka nna thataro. Mo dibekeng tsa gagwe tsa ntlha tsa fa a ntse a fola, Marie o ne a sa kgone go ya dipokanong. Ngaka ya gagwe e ne ya lemoga gore o ne a sa tlhole a itumetse jaaka pele. E ne ya re fa a lemoga gore o ne a sa ye dipokanong, a mo kgothaletsa go ya. Marie o ne a araba ka gore monna wa gagwe, yo a neng a se mo bodumeding jo bo tshwanang le jwa gagwe, o ne a ka se rate go mo letla go ya dipokanong ka ntlha ya botsogo jwa gagwe. Ka jalo ngaka e ne ya mo kwalela lekwalo la ngaka e “laela” gore Marie a ye kwa Holong ya Bogosi gore a tle a kgothadiwe le go ipelela botsalano jo bo agang. Marie o konela jaana: “Ke ne ka ikutlwa botoka thata fa ke sena go ya dipokanong tsa ntlha morago ga moo. Ke ne ka simolola go ja, ke ne ke kgona go robala bosigo jotlhe, ke ne ke sa tlhoke go nwa melemo ya ditlhabi gangwe le gape, e bile ke ne ke itumetse gape!”—Diane 16:24.